
RAPORT  COMUN

asupra propunerii legislative pentru completarea Legii nr.752/2001 privind organizarea 

şi funcţionarea Academiei Române 

 (Pl-X 926/2006)


1. În conformitate cu prevederile art.95 din Regulamentul Camerei Deputaţilor, republicat, cu adresa nr. Pl -X 926/             4 decembrie 2006, Comisia pentru învăţământ, ştiinţă, tineret şi sport şi Comisia pentru muncă şi protecţie socială au fost sesizate, spre dezbatere şi avizare, în fond, cu propunerea legislativă pentru completarea Legii nr.752/2001 privind organizarea şi funcţionarea Academiei Române (Pl-X 926/2006).


La întocmirea raportului, Comisiile au avut în vedere avizul primit de la Comisia juridică, de disciplină şi imunităţi,  avizul Consiliului Legislativ, precum şi Punctul de vedere al Guvernului.


Propunerea legislativă are ca obiect de reglementare modificarea art. 21 din Legea nr.752/2001 privind organizarea şi funcţionarea Academiei Române. În acest sens, se propune ca salariile de bază pentru funcţiile de specialitate din activitatea de cercetare să fie echivalente cu cele ale cadrelor didactice din învăţământul superior. Totodată, se propune şi acordarea sporului de importanţă naţională, a sporului de fidelitate, a sporului de confidenţialitate şi a sporului de atragere pentru personalul din aparatul de lucru propriu al Academiei Române şi a celui din unităţile subordonate acesteia. 

2. În raport de obiectul şi conţinutul său, propunerea legislativă face parte din categoria legilor ordinare, potrivit prevederilor art. 73 din Constituţia României, republicată.


3. La lucrările Comisiilor au fost prezenţi 33 deputaţi, din totalul de 46 membri ai Comisiilor. La dezbaterea propunerii legislative au participat ca invitaţi, în conformitate cu prevederile art. 54 şi 55 din Regulamentul Camerei Deputaţilor, republicat: domnul acad. Ionel Haiduc – preşedinte, Academia Română, domnul acad. Ioan Păun Otiman – secretar general, Academia Română,  doamna Maria Greblescu – director economic, Academia Română, doamna Nicola Tibacu – şef serviciu juridic, Academia Română.

4. Potrivit prevederilor art. 75 alin. (1) şi (3) din Constituţia României, republicată, şi ale art. 92  alin. (9) pct.1 din Regulamentul Camerei Deputaţilor, republicat,  Camera Deputaţilor este Cameră decizională.

Senatul a respins această propunere legislativă în şedinţa din 29 noiembrie 2006.


5. În urma dezbaterii, în şedinţa din 7 februarie 2006, Comisiile, cu 17  voturi pentru şi 16 voturi împotrivă,  propun Plenului  adoptarea propunerii legislative, cu amendamentele din Anexă.
                    PREŞEDINTE                                                                                         PREŞEDINTE

               Lia Olguţa Vasilescu 


                                                      Stelian Duţu



SECRETAR                                                                                               SECRETAR 


         Mihai Radan                                                                                             Kerekes Karoly
                             Expert                                                                                                                                 Expert
   
      Mînzu Ioana Florina




                                                  Monica Rallu Curta





















ANEXĂ

I. Amendamente admise

	Nr.crt.
	Text 
	Text

propunere legislativă 
	Text propus de Comisie

(autorul amendamentului)
	Motivare 

	1.
	---
	Titlul legii: Lege pentru completarea Legii nr.752/2001 privind organizarea şi funcţionarea Academiei Române
	Titlul legii: Lege pentru modificarea şi completarea Legii nr.752/2001 privind organizarea şi funcţionarea Academiei Române
	Respectarea normelor de tehnică legislativă.

	2.
	---
	Articol unic: Articolul 21 din Legea nr. 752/2001 privind organizarea şi funcţionarea Academiei Române, publicată în Monitorul Oficial al României, partea I, nr. 843/28.XII.2001, cu modificările şi completările ulterioare, se completează şi va avea următorul conţinut:
	Art. I - Legea nr. 752/2001 privind organizarea şi funcţionarea Academiei Române, publicată în Monitorul Oficial al României, Partea I, nr. 843 din 28 decembrie 2001, cu modificările şi completările ulterioare, se modifică şi se completează după cum urmează:
	Respectarea normelor de tehnică legislativă şi unitate de soluţie în terminologia folosită în domeniu.

	3.
	Art. 10 – (4) Indemnizaţiile prevăzute la alin. (1) şi (3) se iau în calculul pensiei de stat. Asupra indemnizaţiilor prevăzute la alin. (1) şi (3) se datorează contribuţia de asigurări sociale de stat. 
	---
	1. La articolul 10, alineatul (4) se abrogă.
Autorul amendamentului: Comisia pentru învăţământ, 

ştiinţă, tineret şi sport.
	Indemnizaţia de academician se acordă unei persoane, de regulă la vârstă foarte înaintată, astfel că efectul asupra cuantumului pensiei este nesemnificativ faţă de contribuţia individuală lunară.

Prin eliminare efortul financiar asupra bugetului Academiei Române se diminuează apreciabil.

	4.
	Art. 15 - (3) Atribuţiile, organizarea şi funcţionarea Prezidiului Academiei Române şi a biroului acestuia se stabilesc prin Statutul Academiei Române.
	----
	3. La articolul 15, alineatul (3) se completează şi va avea următorul cuprins:
„Atribuţiile, organizarea şi funcţionarea Prezidiului Academiei Române şi a biroului acestuia se stabilesc prin Statutul Academiei Române. Statutul Academiei Române, adoptat de adunarea generală, se publică în Monitorul Oficial al României, Partea I.”
Autorul amendamentului: Comisia pentru învăţământ, 

ştiinţă, tineret şi sport.
	Statutul Academiei Române cuprinde reglementări ce prezintă interes şi necesită a fi cunoscute şi de alte persoane fizice şi juridice din afara structurilor Academiei Române.

	5.
	Art. 21. - (1) Normativele de personal, criteriile de constituire a compartimentelor şi statele de funcţii pentru unităţile din subordine se aprobă de preşedintele Academiei Române, la propunerea secretarului general, cu încadrarea în numărul maxim de posturi aprobat Academiei Române prin legile bugetare anuale. 

(2) Salarizarea personalului din aparatul de lucru propriu al Academiei Române şi a celui din unităţile subordonate acesteia se face în condiţiile aplicabile personalului din sectorul bugetar.
--- 
---
	„Art. 21 – (1) Normativele de personal, criteriile de constituire a compartimentelor şi statele de funcţii pentru unităţile din subordine se aprobă de preşedintele Academiei Române, la propunerea secretarului general, cu încadrarea în numărul maxim de posturi aprobat Academiei Române prin legile bugetare anuale.
 (2) Salarizarea personalului din aparatul de lucru propriu al Academiei Române şi a celui din unităţile subordonate acesteia se face în condiţiile aplicabile personalului din sectorul bugetar, la care se adaugă următoarele sporuri:
    a) spor de importanţă naţională de 20% din salariul de bază, care face parte din acesta;
   b) în primii 5 ani de activitate în cercetare, un spor de atragere, de 25% din salariul de bază, care face parte din acesta, pentru funcţiile de asistent de cercetare ştiinţifică şi cercetător ştiinţific;

    c) spor de fidelitate de 15% din salariul de bază, care face parte din acesta, pentru personalul de specialitate, cu o vechime neîntreruptă de 10 ani în cadrul Editurii Academiei Române, respectiv, Revistei „Academica;

    d) spor de confidenţialitate de până la 15% din salariul de bază, pentru personalul din aparatul de lucru propriu, categoriile de personal şi cuantumul sporului stabilindu-se de Prezidiul Academiei Române. 

     (3) Sporurile prevăzute la alineatul 2 literele a) şi b) nu se aplică personalului Bibliotecii Academiei Române care beneficiază de legi speciale.
  (4) Salariile de bază pentru funcţiile de specialitate din activitatea de cercetare, prevăzute la poziţiile 1-4 în anexa IV/1 din Ordonanţa de Urgenţă a Guvernului nr. 9/21 ianuarie 2005, sunt echivalente cu salariile pentru funcţiile didactice din învăţământul superior.”
	2. Articolul 21 va avea următorul cuprins:

„Art. 21 – (1) Normativele de personal, criteriile de constituire a compartimentelor şi statele de funcţii pentru unităţile din subordine se aprobă de preşedintele Academiei Române, la propunerea secretarului general, cu încadrarea în numărul maxim de posturi aprobat Academiei Române prin legea anuală a bugetului de stat.”
Autorul amendamentului: Comisia pentru învăţământ, 

ştiinţă, tineret şi sport.
(2) Salarizarea personalului din aparatul de lucru propriu al Academiei Române şi a celui din unităţile subordonate acesteia se face în condiţiile aplicabile personalului din sectorul bugetar, cu acordarea unui spor de importanţă naţională de 25% la salariul de bază, cu excepţia personalului prevăzut la alin. (3).

Autorul amendamentului: Comisia pentru învăţământ, 

ştiinţă, tineret şi sport.
Se elimină. 

Autorul amendamentului: Comisia pentru învăţământ, 

ştiinţă, tineret şi sport.
(3) Salarizarea personalului din unităţile de cercetare ştiinţifică ale Academiei Române, având funcţiile prevăzute la art. 7 lit. a) – d) din Legea nr. 319/2003 privind Statutul personalului de cercetare – dezvoltare, se face în conformitate cu dispoziţiile aplicabile personalului didactic.
Autorul amendamentului: Comisia pentru învăţământ, 

ştiinţă, tineret şi sport.
	Pentru o formulare  corectă.

Academia Română este structură unică în ţara noastră, importantă prin obiectivele şi realizările deosebite în domeniul ştiinţei şi culturii.

Prin H.G. nr.2342/2004 se acordă un spor de 25% pentru activitate de importanţă naţională salariaţilor unor instituţii ca Opera Naţională, Teatrul de Operetă, Teatrul naţional „I.L. Caragiale”, Corul de Cameră „Madrigal”, unor muzee naţionale, bibliotecilor naţionale ,inclusiv Bibliotecii Academiei Române.

Pentru asigurarea echivalării salarizării categoriei de cercetători ştiinţifici de la Academia Română cu salarizarea funcţiilor didactice din învăţământul superior.

	6.
	---
	---
	Art. II – Legea nr. 752/2001 privind organizarea şi funcţionarea Academiei Române, publicată în Monitorul Oficial al României, Partea I, nr. 843 din 28 decembrie 2001, cu modificările şi completările ulterioare, precum şi cu cele aduse prin prezenta lege, se va republica în Monitorul Oficial al României, Partea I, dându-se textelor o nouă numerotare. 
Autorul amendamentului: Comisia pentru învăţământ,

ştiinţă, tineret şi sport.
	Întrucât Legea nr.752//2001 a fost modificată prin mai multe acte normative, apreciem oportună republicarea cu o nouă numerotare a textelor.

